**Գիլերմո Ամոր Մարտինես** (իսպ.՝ Guillermo Amor Martínez, դեկտեմբերի 4, 1967(1967-12-04), Բենիդորմ, Marina Baixa, Ալիկանտե, Վալենսիա, Իսպանիա), իսպանացի ֆուտբոլիստ, հանդես է եկել որպես կիսապաշտպան։ Հայտնի է «Բարսելոնայում» իր ելույթներով։ Իսպանիայի հավաքականի կազմում անցկացրել է 37 խաղ։ Խաղացողի կարիերան ավարտելուց հետո դարձել է մարզիչ։

Կարիերա
-------

### Ակումբային

«Բարսելոնայի» սկաուտը 13-ամյա Ամորին նկատել է նրա հայրենի Բենիդորմի պատանեկան առաջնությունում։ Նա աչքի է ընկել իր խաղով, ընդ որում, ինչպես հետագայում պարզվել է, նա խաղացել է կեղծ փաստաթղթերով և իրականում եղել է 11 տարեկան։ Չնայած նրան, որ «Բարսելոնայի» ակադեմիա ընդունվում են միայն 14 տարեկանից բարձր պատանիները, Ամորի համար բացառություն է արվել։

«Բարսելոնայի» հիմնական թիմի խաղերին Ամորին, որը մինչ այդ հանդես էր գալիս պատանեկան թիմերում և երկրորդ կազմում, ընդգրկվել է Յոհան Կրոյֆըի շնորհիվ։ Իսպանիայի առաջնության 1988/1989 մրցաշրջանի սկսվելուց առաջ Գիլերմոն ընդգրկվել է «Բարսայի» հայտացուցակում։ Սկզբում ֆուտբոլիստը եղել է պահեստայինների կազմում, բայց մի քանի հաջող խաղերից հետո տեղ է գրավել թիմի մեկնարկային կազմում։ Իր առաջին մրցաշրջանում 21-ամյա Ամորը խփել է 8 գոլ։

Ընդհանուր առմամբ Գիլերմոն «Բարսելոնայում» անց կացրել է 10 մրցաշրջան. Պրեմիերայում նա անցկացրել է 311 խաղ և խփել 47 գոլ։ Ամորը նվաճել է բոլոր տիտղոսները ազգային մակարդակում, ինչպես նաև հաղթել եվրոպական մի շարք մրցաշարերում և դարձել ամենատիտղոսակիր խաղացողը «Բարսելոնայի» պատմության մեջ։ Ակումբից ֆուտբոլիստի հեռանալու պատճառը եղել է Լուի վան Գալի հետ կոնֆլիկտը։

1998 թվականին Ամորը տեղափոխվել է «Ֆիորենտինա»։ Խաղացողն Իտալիայում անցկացրել է 2 մրցաշրջան, որից հետո վերադարձել է Իսպանիա՝ ընդգրկվելով «Վիլյառեալի» կազմում։ Ամորի վերջին ակումբը եղել է շոտլանդական «Լիվինգսթոնը», որտեղ մասնակցել է 3 խաղի 2002/03 մրցաշրջանում։

### Միջազգային

Իսպանիայի հավաքականում իր նորամուտը Ամորը կատարել է Եվրո-92 նախընտրական փուլի՝ Չեխոսլովակիայի հավաքականի դեմ խաղում (2:3)։ Իսպանիայի հավաքականի կազմում Գիլերմոն մասնակցել է միջազգային 2 խոշոր մրցաշարերի՝ 1996 թվականի Եվրոպայի առաջնությանը (որտեղ նա հեղինակել է հաղթական գոլը Ռումինիայի հավաքականի դեմ խաղում) և 1998 թվականի աշխարհի առաջնությանը։

Միջազգային կարիերան Ամորն ավարտել է 1998 թվականի սեպտեմբերի 5-ին 30 տարեկան հասակում։ Ֆուտբոլիստի վերջին խաղը դարձել է հանդիպումը Կիպրոսի հավաքականի հետ, որում վերջիններս հաղթել են 3:2 հաշվով։ Ընդհանուր առմամբ Ամորը հավաքականի կազմում անցկացրել է 37 խաղ և խփել 4 գոլ։

### Գործունեությունը «Բարսելոնայում»

Խաղացողի կարիերան ավարտելուց հետո՝ 2003-2007 թվականներին, Ամորը գլխավորել է «Բարսելոնայի» ֆուտբոլային բազան և մանկական թիմը։

2010 թվականին վերադարձել է թիմ՝ զբաղեցնելով երիտասարդական թիմերի մարզական տնօրենի պաշտոնը։

Ելույթների վիճակագրություն
--------------------------

### Ակումբային վիճակագրություն

| Ելույթներ | Լիգա | Երկրի գավաթ | Եվրագավաթ | Այլ | Ընդհանուր |
| --- | --- | --- | --- | --- | --- |
| Ակումբ | Լիգա | Մրցաշրջան | Խաղեր | Գոլեր | Խաղեր | Գոլեր | Խաղեր | Գոլեր | Խաղեր | Գոլեր | Խաղեր | Գոլեր 
 |
| **Իսպանիա Բարսելոնա Բ** | Սեգունդա | 1984/85 | 1 | 0 | 0 | 0 | — | — | 1 | 0 |
| 1985/86 | 0 | 0 | 0 | 0 | — | — | 0 | 0 |
| 1986/87 | 3 | 0 | 0 | 0 | — | — | 3 | 0 |
| 1987/88 | 38 | 8 | 0 | 0 | — | — | 38 | 8 |
| 1988/89 | 7 | 2 | 0 | 0 | — | — | 7 | 2 |
| **Արդյունք** | 49 | 10 | 0 | 0 | 0 | 0 | 0 | 0 | 49 | 10 |
|
| **Իսպանիա Բարսելոնա** | Պրիմերա | 1988/89 | 27 | 8 |  ? |  ? | 5 | 2 | 0 | 0 |  ? |  ? |
| 1989/90 | 33 | 6 |  ? |  ? | 2 | 0 | 1 | 1 |  ? |  ? |
| 1990/91 | 34 | 4 |  ? |  ? | 8 | 2 | 2 | 0 |  ? |  ? |
| 1991/92 | 36 | 6 |  ? |  ? | 3 | 1 | 2 | 1 |  ? |  ? |
| 1992/93 | 33 | 5 |  ? |  ? | 4 | 1 | 5 | 0 |  ? |  ? |
| 1993/94 | 37 | 8 |  ? |  ? | 12 | 2 | 2 | 0 |  ? |  ? |
| 1994/95 | 34 | 4 | 1 | 0 | 6 | 1 | 2 | 1 | 43 | 6 |
| 1995/96 | 28 | 6 | 6 | 2 | 6 | 1 | 0 | 0 | 40 | 9 |
| 1996/97 | 26 | 0 | 3 | 0 | 6 | 0 | 2 | 0 | 37 | 0 |
| 1997/98 | 23 | 0 | 4 | 0 | 4 | 0 | 3 | 0 | 34 | 0 |
| **Ընդհանուր** | 311 | 47 | 14 | 2 | 56 | 10 | 19 | 3 | 400 | 62 |
|
| Ամբողջ կարիերա | 360 | 57 | 14 | 2 | 56 | 10 | 19 | 3 | 449 | 72 |

Ձեռքբերումներ
-------------

### Թիմային

**«Բարսելոնա»**

* Իսպանիայի չեմպիոն - 1991, 1992, 1993, 1994, 1998
* Իսպանիայի գավաթակիր - 1990, 1997, 1998
* Իսպանիայի Սուպերգավաթի դափնեկիր - 1991, 1992, 1994, 1996
* ՈՒԵՖԱ Չեմպիոնների Լիգայի հաղթող - 1992
* ՈՒԵՖԱ Սուպերգավաթի դափնեկիր - 1992, 1997
* Գավաթակիրների գավաթի խաղարկության հաղթող - 1989, 1997

Անձնական կյանք
--------------

Ամորն ամուսնացած է, նրա կնոջ անունը Մարտա է։ Զույգն ունի երեք որդի՝ Ալեքսանդրը, Գիլերմոն և Դանիելը։

2007 թվականի դեկտեմբերի 16-ին Ամորը ենթարկվել է ավտովթարի։ AP-7 ճանապարհին ֆուտբոլիստի «Range Rover» մակնիշի մեքենան դուրս է եկել ճանապարհից և բախվել բետոնե պատին։ Ամորը վիրահատվել է և մեկ շաբաթ անցկացրել հիվանդանոցում։

Ծանոթագրություններ
------------------

1. 1 2  Transfermarkt.com(բազմ․) — 2000.
2. 1 2  Enciclopèdia de l'esport català (կատ.) — Grup Enciclopèdia, 2012.
3. 1 2  FBref.com(բազմ․)
4. 1 2 3 4 5 6  «Гильермо Амор. «О Любви»». Barcamania. Արխիվացված է օրիգինալից 2012 թ․ մայիսի 3-ին. Վերցված է 2015 թ․ մայիսի 29-ին.
5. ↑  «Livingston complete Amor coup» (անգլերեն). Официальный сайт УЕФА. 27 января 2003. Արխիվացված օրիգինալից 2012 թ․ մայիսի 3-ին. Վերցված է 2015 թ․ մայիսի 29-ին.
6. ↑  «Амор: главное – иметь командный дух». Чемпионат.ру. 14 июля 2010 года. Արխիվացված է օրիգինալից 2012 թ․ մայիսի 3-ին. Վերցված է 2010 թ․ հուլիսի 21-ին.
7. ↑  «Amor: "Jamás pensé que pudiera llegar a pasarme esto a mí"» (իսպաներեն). Diario Marca. 10 января 2008. Արխիվացված է օրիգինալից 2012 թ․ մայիսի 3-ին. Վերցված է 2010 թ․ հուլիսի 21-ին.

Արտաքին հղումներ
----------------

* Գիլերմո Ամոր պրոֆիլը BDFutbol կայքում
* Վիճակագրությունը *National Football Teams* կայքում(անգլ.)


|  |  |
| --- | --- |
|  | Վիքիպահեստն ունի նյութեր, որոնք վերաբերում են «Գիլերմո Ամոր» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | BDFA · BDFutbol · eu-football.info (խաղացող) · FootballDatabase.eu · National Football Teams.com · Transfermarkt (խաղացող) · Transfermarkt (մարզիչ) · worldfootball.net (խաղացող) · ՈւԵՖԱ · ՖԻՖԱ |
|  |
| Չափորոշչային վերահսկողություն | GTAA: 76935 |

 |